O‘ZBEKISTON RESPUBLIKASI DAVLAT SPORT QO‘MITASINING QO‘QON NOSTANDART ASBOB-USKUNALAR VA JIHOZLAR TAJRIBA-EKSPERIMENTAL ZAVODI TO‘G‘RISIDA

Qo‘qon nostandart asbob-uskunalar va jihozlar tajriba-eksperimental zavodini jahon bozorida raqobatga qobil xalq iste’mol tovarlarini ishlab chiqarishga qayta ixtisoslashtirish masalalarining hal etilishini jadallashtirish maqsadida Vazirlar Mahkamasi qaror qiladi:
 1. Vazirlar Mahkamasining 1992-yil 23-yanvardagi 28-son qarori qisman o‘zgartirilib, Qo‘qon nostandart asbob-uskunalar va jihozlar tajriba-ekspertimental zavodi O‘zbekiston Respublikasi Davlat sport qo‘mitasi tarkibidan “O‘zbekyengilsanoat” davlat uyushmasi ixtiyoriga berilsin.
 Zavodni topshirish 1994-yil 1-yanvarga bo‘lgan holatiga ko‘ra bir oy muddatda balansdan balansga tekinga amalga oshirilsin, buning uchun qo‘shma buyruq bilan qabul qilish-topshirish komissiyasi tuzilsin.
 2. “O‘zbekyengilsanoat” davlat uyushmasi (Ismoilov): 
 O‘zbekiston Respublikasi Davlat sport qo‘mitasi tomonidan “Indiana va DDS GMBX” (Germaniya) kompaniyasi bilan birgalikda ilg‘or xorijiy texnologiyalardan foydalaniladigan, ishlab chiqariladigan mahsulotning bir qismini chet elda sotish uchun yetkazib berish kafolatlangan kalava ip ishlab chiqarish, sport kiyimi, poyabzali, sport buyumlari va anjomlari tayyorlash bo‘yicha ochiq turdagi aksionerlik jamiyati shaklidagi qo‘shma korxona tashkil etish to‘g‘risidagi masala ishlab chiqilganligi va hal etilganligini ma’lumot uchun qabul qilsin;
 ikki hafta muddatda zavodni qayta ixtisoslashtirish, qo‘shma korxona tashkil etish bo‘yicha “Indiana va DDS GMBX” kompaniyasi bilan birgalikda olib borilgan ishlar to‘g‘risidagi O‘zbekiston Respublikasi Davlat sport qo‘mitasi tomonidan taqdim etilgan tegishli materiallarni ko‘rib chiqsin va qayd etib o‘tilgan kompaniya bilan bundan keyin hamkorlik qilish haqidagi takliflarni Vazirlar Mahkamasiga kiritsin;
 ikki oy muddatda manfaatdor vazirliklar, idoralar bilan birgalikda Qo‘qon nostandart asbob-uskunalar va jihozlar tajriba-eksperimental zavodini qayta ixtisoslashtirishning keyingi bosqichlari, mo‘ljallanayotgan mahsulotni ishlab chiqarishni tashkil etish bilan bog‘liq masalalarni qo‘shimcha ravishda ishlab chiqsin va Vazirlar Mahkamasiga tegishli takliflar kiritsin.